**Perustava** on suomalainen rakennusten perustuksia suunnitteleva ja toteuttava rakennusalan konserni, jolla on neljä tytäryhtiötä: Perustava Elementti valmistaa elementtejä, joista se rakentaa perustuksia ja elementtihalleja, Perustava Paalutus Oy, Perustava Infra Oy ja konsernin vanhin yritys Perustava Oy.

Konsernin yhteenlaskettu liikevaihto vuonna 2020 oli 48 miljoonaa euroa.

Historia
--------

### 2007–2017

Kaksi veljesparia, Jussi ja Markku Nenonen sekä Lauri ja Tuomo Paaso-Rantala, perustivat Perustava Oy:n vuonna 2007 Orimattilassa. He tulivat rakennusalalle alan ulkopuolelta. Liiketoimintaa suunniteltiin omia rakentamiskokemuksia hyödyntäen: asiat haluttiin tehdä toisin kuin alalla yleensä ja asiakkaita haluttiin palvella aidosti.

Vuonna 2011 yritys työllisti omistajiensa lisäksi 22 henkeä ja sen liikevaihto oli yli 3 miljoonaa euroa.

Vuonna 2016 Perustava Oy toi ensimmäisenä Suomessa markkinoille kehittämänsä kokonaan ilman raudoitteita valettavat polymeeri-muovikuituvahvisteiset betoniperustukset. Yritys kasvatti liikevaihtoaan yli 40 prosenttia 18 miljoonaan euroon ja työllisti noin sata henkilöä. Yrityksen viides toimispiste avattiin Turkuun.

Vuonna 2017 Perustavan Etelä-Suomen tuotanto muutti Orimattilasta Mäntsälään. Perustava teki vuosittain yli 2 000 perustusta. Yrityksen liikevaihto oli 25 miljoonaa euroa.

### 2018–

Vuonna 2018 Perustava osti enemmistön hämeenlinnalaisesta Lammin Asennustaito Oy:stä, joka valmisti betonisia seinäelementtejä halleihin ja kerrostaloihin. Vuonna 1994 perustettu yritys työllisti 30 henkilöä. Syksyllä otettiin käyttöön Lammin tehtaan laajennus, elementtitehdas ja betoniasema. Lammin Asennustaidon nimeksi vaihdettiin Perustava Elementti Oy. Kaupan myötä Perustava alkoi tarjota perustuksien lisäksi rakennussuunnittelua ja -työtä myös perustuksista ylöspäin. Yhtiöllä oli toimintaa kuudella eri paikkakunnalla sekä Oulun seudun rakentamisesta vastaava kumppani. Suunnittelutoimistoja sillä oli kolmella paikkakunnalla. Perustava osti myös suunnittelutoimisto Uudenmaan Rakennus-Center Oy:n. Konsernin liikevaihto oli noin 45 miljoonaa euroa ja se työllisti noin 240 henkilöä.

Keväällä 2019 Perustava osti Tyrnävältä Suomen Taloperustus Oy:n. Konsernin liikevaihto oli 40,3 miljoonaa euroa.

Alkuvuonna 2020 Perustava laajensi toimintaansa perustamalla uuden Infra-yksikön, jonka palveluihin kuuluvat maarakennustyöt, tontin maaperätutkimukset ja pohjarakennesuunnittelu. Yhtiö työllisti 250 henkilöä ja toimi koko maassa. Sen tekemistä perustuksista 70 prosenttia tehtiin pienkohteissa. Konsernin emoyhtiöksi vaihdettiin Perustava Oy:n sijaan Perustava Group Oy. Konsernin yhteenlaskettu liikevaihto oli 48 miljoonaa euroa.

Tammikuussa 2021 Perustava osti osake-enemmistön Norelcom Oy:stä, joka oli erikoistunut betonielementtien asentamiseen pääasiassa Helsingissä, Tampereella ja Turussa. Toukokuussa Mäntsälästä ostettiin Marila Transport Oy. Marraskuussa Perustavan palvelut laajenivat teräspaalutuksiin, kun se osti niihin erikoistuneen Scanpile Oy:n. Nurmijärvellä perustetun yhtiön uudeksi nimeksi tuli Perustava Paalutus Oy. Konsernin liikevaihdon arvioitiin olevan noin 65 miljoonaa euroa.

Organisaatio
------------

Perustavan yksikkö Vihdissä
Vuonna 2021 Perustava työllisti noin 320 henkilöä ympäri Suomen. Tammikuussa 2022 Perustava-konserniin kuului emoyhtiö Perustava Group Oy:n  lisäksi neljä tytäryhtiötä :

* Perustava Oy (paikallavalettavat betoniperustukset, geosuunnittelu ja maarakentaminen)
* Perustava Elementti Oy (betonielementit ja betonirunkoiset toimitilat)
* Perustava Infra Oy (maarakennus)
* Perustava Paalutus Oy (teräspaalutukset)

Vuonna 2021 Perustavalla oli toimipisteet Espoossa, Jyväskylässä, Kuopiossa, Mäntsälässä, Nurmijärvellä, Oulussa, Seinäjoella, Tampereella, Lappeenrannassa, Turussa, Vantaalla ja Vihdissä. 

Perustavan päätoimipiste sijaitsi Orimattilassa.

Tuotteet
--------

Maanvaraisen valuperustuksen muotitusta
Perustava valmistaa asiakkailleen asuintalojen perustuksia, joiden päälle voidaan nostaa eri valmistajien talopaketteja.
Perustavan asiakkaat ovat erikokoisia rakennusliikkeitä, talotoimittajia ja yksityisiä rakennuttajia. Perustava tekee perustuksia ympäri Suomea. Aluksi se teki pientalo- ja rivitaloperustuksia, mutta alkoi sittemmin tehdä myös alue-, hoiva-, kerrostalo-, liike- ja projektirakentamiskohteita.

Perustavan tärkein tuote on paikalla valettava betoniperustus, joka voidaan lämpövahtijärjestelmän ansiosta valaa myös talvella. Suurimmassa osassa kohteissa sokkelit valetaan paikan päällä. Haastavimmissa kohteissa, kuten jyrkillä rinteillä tai pienillä tonteilla kellarikerros on parempi toteuttaa betonielementeillä, samoin kuin suuren kokoluokan rakentamisessa. Paikallavalettavien sokkeleiden lisäksi Perustavan tekee myös maaperätutkimusta ja suunnittelua, erilaisia maanrakennustöitä, betonielementtejä, paalutettavia perustuksia, ontelolaattoja, kellareita, väestönsuojia ja tukimuureja. 

Perustava Elementti valmistaa ja asentaa betonielementtejä.

Tunnustukset
------------

* Vuonna 2011 Perustava Oy:n perustajaosakkaat Markku Nenonen, Jussi Nenonen, Lauri Paaso-Rantala ja Tuomo Paaso-Rantala saivat Valtakunnallisen Nuori yrittäjä -palkinnon.
* Vuonna 2018 Perustava Oy sai Kuurojen Liitolta kunniamaininnan viittomakielisten aseman parantamisesta. Yrityksellä oli noin 200 työntekijää, joista kuuroja oli yhdeksän.
* Vuonna 2021 Perustavalla henkilöstöpäällikkönä työskennellyt Veikko Nissilä valittiin Vuoden rekrytoijaksi Duunitorin järjestämässä Rekrygaalassa.

Lähteet
-------

1. ↑  Kauppalehti: Perustava Group Oy *Kauppalehti*. Viitattu 17.6.2021.
2. ↑  Perustava Oy *Kauppalehti*. Viitattu 4.6.2020.
3. 1 2 3 4 5 6 7  Perustava osti elementtitehtaan Lammilta *Etelä-Suomen Sanomat*.  17.1.2018. Viitattu 4.6.2020.
4. 1 2 3 4 5  Perustava-konserni osti enemmistön betonielementtien asennusyhtiöstä *Rakennuslehti*.  4.1.2021. Viitattu 17.6.2021.
5. 1 2 3 4 5 6  Saara Niskanen: Hakija uskalsi paljastaa vasta vähän ennen työhaastattelua olevansa kuuro – Lopputulos jätti ison jäljen suomalaisyhtiön henkilöstöön *Talouselämä*. Viitattu 22.11.2021.
6. 1 2 3 4  Perustavan yritysesittely *www.perustava.fi*. Viitattu 17.6.2021.
7. 1 2 3 4 5  Perustava osti paalutusyhtiön *Rakennuslehti*.  4.11.2021. Viitattu 22.11.2021.
8. 1 2 3  Perustava | Yhteystiedot *www.perustava.fi*. Viitattu 22.11.2021.
9. 1 2 3 4  Arno Juutilainen: Perustava laajensi heti Lammin elementtitehdasta *Hämeen Sanomat*. Viitattu 4.6.2020.
10. 1 2 3  Valtakunnallinen Nuori yrittäjä -palkinto Perustava Oy:lle Orimattilaan *Yrittajat.fi*.  21.5.2011.  Arkistoitu 2.7.2019. Viitattu 4.6.2020.
11. 1 2 3 4  Perustava siirtää tuotantonsa Orimattilasta Mäntsälään *Etelä-Suomen Sanomat*.  21.12.2016. Viitattu 4.6.2020.
12. ↑  Perustava Oy haluaisi uuden toimipisteen Hennaan - ely-keskus kielsi tienkäytön *Seutuneloset*.  28.10.2016. Viitattu 4.6.2020.
13. ↑  Olli Herrala: Betonissa tehty taas yrityskauppa, Perustava laajenee koko Suomeen *Kauppalehti*. Viitattu 4.6.2020.
14. 1 2 3  Perustava osti Suomen Taloperustuksen *Projektiuutiset.fi*.  24.5.2019. Viitattu 4.6.2020.
15. 1 2 3  Valuperustus on suosituin pientalon perustamistapa *Rakennusmaailma*.  6.11.2020. Viitattu 17.6.2021.
16. ↑  Perustava laajensi maarakentamiseen – "Liiketoiminta on saanut hyvän vastaanoton, on ollut kysyntää" *Rakennuslehti*.  12.5.2020. Viitattu 4.6.2020.
17. 1 2  Perustava vahvistaa maarakennusosaamista ja laajentaa toimialuetta *Torstai-lehti*. Viitattu 17.6.2021.
18. ↑  Perustava | Yhteystiedot *www.perustava.fi*. Viitattu 4.6.2020.
19. 1 2  Talonpohjia RealRentalin vuokrakoneilla – Perustava Oy *Konepörssi.com*.  27.11.2020. Viitattu 17.6.2021.
20. ↑  Perustava Oy | Perustukset joka hankkeeseen *www.perustava.fi*. Viitattu 4.6.2020.
21. ↑  Tämä työyhteisö luottaa kuuron työkaverin osaamiseen – Jani Toivasen apuna ovat kynä, etätulkki ja pikaviestimet *Yle Uutiset*. Viitattu 18.6.2021.

Aiheesta muualla
----------------

* Perustavan verkkosivu